Μια συμβολική στιγμή λίγες ώρες πριν το συλλαλητήριο της Αθήνας για το Σκοπιανό.

Ο γνωστός Ψαραντώνης συνοδευόμενος από έφιππους Κρητικούς αλλά και από το γιο του Λάμπη Ξυλούρη βρέθηκε στον τάφο του Καζαντζάκη στο Ηράκλειο, και από εκεί αφιέρωσε ενόψει συλλαλητηρίου ένα τραγούδι προς το ελληνικό λαό που: «σηκώνει τό ἀνάστημα του, ἀρνούμενος νά πουλήσει τήν ἱστορία του. Ἕνα κάλεσμα στό χρέος τοῦ ἀγῶνα, γεμᾶτο συμβολισμούς» , σημειώνεται στη λεζάντα που συνοδεύεται το στιγμιότυπο

Αναλυτικά σημειώνεται στο βίντεο:

«Ὁ Ψαραντώνης με τόν γιό του Λάμπη Ξυλούρη καί τούς ἔφιππους Κρητικούς πού ἀνέβηκαν στό συλλαλητήριο τῆς Θεσσαλονίκης, λίγο πρίν ἀνέβουν στό συλλαλητήριο τῆς Ἀθήνας (4/2 στό Σύνταγμα), τραγουδοῦν τό «Πότε θά κάνει ξαστεριά», πάνω ἀπό τον τάφο τοῦ Νίκου Καζαντζάκη. Το ἀφιερώνουν στόν ἑλληνικό λαό πού σηκώνει τό ἀνάστημα του, ἀρνούμενος νά πουλήσει τήν ἱστορία του. Ἕνα κάλεσμα στό χρέος τοῦ ἀγῶνα, γεμᾶτο συμβολισμούς!

…»Δέν εἶσαι ἕνα ἄθλιο λιγόστιγμο κορμί· πίσω ἀπό τήν πήλινη ρεούμενη μάσκα σου ἕνα πρόσωπο χιλιοχρονίτικο ἐνεδρεύει. Τα πάθη σου κ’ οἱ ἰδέες σου εἶναι πιό παλιά ἀπό τήν καρδιά καί τό μυαλό σου.

Τό σῶμα σου τό ἀόρατο εἶναι οἱ πεθαμένοι πρόγονοι κι οἱ ἀπόγονοι οἱ ἀγέννητοι… (Ν. Καζαντζάκης)».

Πηγή: zarpanews